**Petr Šachl** (s. 2. joulukuuta 1977 Jindřichův Hradec, Tšekkoslovakia) on tšekkiläinen ammattilaisuransa lopettanut jääkiekkoilija. Monipuolinen Šachl osasi pelata sekä keskellä että laidassa. Hänen vahvuuksiinsa kuuluivat nopeus, monipuolisuus ja kokemus.

Ura
---

### Seuraura

Šachl teki Extraliigadebyyttinsä HC České Budějovicessa kevään 1996 pudotuspeleissä. New York Islanders varasi hänet 128. pelaajana NHL:n varaustilaisuudessa 1996. Kaudella 1996–1997 Šachl pelasi kaksi runkosarja- ja yhden EHL-ottelun Budějovicessa ja siirtyi sen jälkeen kesken kauden WHL-joukkue Tri-City Americansiin, joka varasi hänet 37. pelaajana CHL:n varaustilaisuudessa kesällä 1996. Šachl oli siellä joukkueen viidenneksi paras pistemies tehoilla 13+24=37. Hän palasi kaudeksi 1997–1998 Budějoviceen, jossa Šachl pelasi 20 ottelua tehoin 1+1=2. Kaudella 1998–1999 hän pelasi vain neljä ottelua ja teki niissä yhden syöttöpisteen.

Kaudeksi 1999–2000 Šachl palasi Pohjois-Amerikkaan. Hän pelasi pääosin UHL-liigaa Asheville Smoken ja Fort Wayne Kometsin joukkueissa. Šachl oli Kometsin neljänneksi paras pistemies ja toiseksi paras maalintekijä, kun hän teki 55 ottelussa tehot 30+24=54. Šachl pelasi kauden aikana myös yhden WCHL-ottelun Tacoma Sabercatsissä. Vuodet 2000–2002 hän pelasi Milwaukee Admiralsissa. Ensimmäisen kauden 2000-2001 hän pelasi IHL:ssä, jossa Šachl teki 76 ottelussa tehot 12+17=29. Kauden jälkeen IHL lakkautettiin ja Admirals siirtyi pelaamaan kaudeksi 2001–2002 AHL:ään. Siellä Šachl teki 79 ottelussa tehot 14+29=43 ja voitti joukkueensa sisäisen piste- ja syöttöpörssin. Šachl ei kuitenkaan päässyt pelaamaan NHL:ssä asti.

Heinäkuussa 2002 Šachl teki sopimuksen SM-liigajoukkue Porin Ässien kanssa. Joukkue hankki hänet ykkössentteriksi. Šachlilla oli tavoite päästä kauden jälkeen pelaamaan NHL-joukkue Nashville Predatorsiin, mutta hänen kautensa päättyi jo yhdeksään otteluun välilevyn pullistuman takia. Šachl teki niissä tehot 3+3=6. Hän jätti Ässät joulukuussa 2002 ja palasi kotimaahansa, eikä pelannut enää loppukaudella. Šachl jatkoi SM-liigauraansa kaudella 2003–2004 Saimaan Pallossa, jonka kanssa hän teki yksivuotisen sopimuksen toukokuussa 2003. Šachl pelasi SaiPassa hyvän kauden ja voitti joukkueen sisäisen pistepörssin tekemällä 55 ottelussa tehot 15+23=38. Tammikuussa 2004 Šachl teki SaiPan kanssa kaksivuotisen jatkosopimuksen. Hän kuitenkin jätti jo kesken ensimmäisen sopimuskautensa 2004–2005, kun Šachl purki yhteisymmärryksessä sopimuksensa SaiPan kanssa tammikuussa 2005. Hän ehti pelata 43 ottelua, joissa syntyi tehot 12+15=27. Šachl siirtyi loppukaudeksi Ruotsiin ja Elitserien-joukkue Brynäs IF:ään, joka taisteli keväällä 2005 sarjapaikkansa säilyttämisestä onnistuen siinä.

Šachl palasi kaudeksi 2005–2006 kotimaahansa ja siirtyi HC Liberecin riveihin. Hän oli joukkueen neljänneksi paras pistemies tehoilla 15+20=35, mutta kevään 2006 pudotuspeleissä Šachl oli Liberecin sisäisen piste- ja maalipörssin ykkönen, kun hän teki viidessä ottelussa viisi maalia. Šachl pelasi Liberecissä vielä seuraavat kolme kautta, joiden jälkeen hän siirtyi kaudeksi 2009–2010 Slovakian Extraliigassa pelaavaan HC Košiceen. Šachl pelasi kauden aikana myös neljä ottelua lainalla Tšekin kolmanneksi korkeimmalla sarjatasolla 2. národní hokejová ligassa pelaavassa KLH Vajgar Jindřichův Hradecissa. Hän voitti keväällä 2010 Slovakian-mestaruuden.

Kaudeksi 2010–2011 Šachl siirtyi slovenialaisen HDD Olimpija Ljubljanan joukkueeseen, Itävallan Erste Bank Eishockey Ligaan. Hän oli tehoilla 22+31=53 joukkueen toiseksi paras pistemies John Hughesin jälkeen ja Tomi Mustosen kanssa toiseksi paras maalintekijä. Heinäkuussa 2011 Šachl teki vuoden mittaisen jatkosopimuksen Olimpijan kanssa. Seuraavaksi kaudeksi hän siirtyi italialaiseen SG Pontebban joukkueeseen Serie A:han.

Uransa kaksi viimeistä kautta Šachl pelasi kotimaansa alemmilla sarjatasoilla. 2013–2014 toisella sarjatasolla HC České Budějovicessä ja 2014–2015 neljännellä sarjatasolla HC Slavoj Žirovnicessa.

### Maajoukkue

Šachl on edustanut Tšekkiä Euro Hockey Tour -tasolla yhteensä kuuden ottelun verran.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1995–1996 | HC České Budějovice | ČEL | - | - | - | - | - | 2 | 0 | 0 | 0 | 2 |
| 1996–1997 | HC České Budějovice | ČEL | 2 | 0 | 0 | 0 | 0 | - | - | - | - | - |
|  | Tri-City Americans | WHL | 63 | 13 | 24 | 37 | 32 | - | - | - | - | - |
| 1997–1998 | HC České Budějovice | ČEL | 20 | 1 | 1 | 2 | 4 | - | - | - | - | - |
| 1998–1999 | HC České Budějovice | ČEL | 4 | 0 | 1 | 1 | 2 | - | - | - | - | - |
| 1999–2000 | Tacoma Sabercats | WCHL | 1 | 0 | 0 | 0 | 0 | - | - | - | - | - |
|  | Asheville Smoke | UHL | 3 | 0 | 1 | 1 | 4 | - | - | - | - | - |
|  | Fort Wayne Komets | UHL | 55 | 30 | 24 | 54 | 28 | 10 | 4 | 7 | 11 | 8 |
| 2000–2001 | Milwaukee Admirals | IHL | 76 | 12 | 17 | 29 | 33 | 5 | 0 | 0 | 0 | 4 |
| 2001–2002 | Milwaukee Admirals | AHL | 79 | 14 | 29 | 43 | 52 | - | - | - | - | - |
| 2002–2003 | Ässät | SM-liiga | 9 | 3 | 3 | 6 | 18 | - | - | - | - | - |
| 2003–2004 | SaiPa | SM-liiga | 55 | 15 | 23 | 38 | 66 | - | - | - | - | - |
| 2004–2005 | SaiPa | SM-liiga | 43 | 12 | 15 | 27 | 28 | - | - | - | - | - |
|  | Brynäs IF | Elitserien | 10 | 2 | 1 | 3 | 4 | - | - | - | - | - |
| 2005–2006 | HC Liberec | ČEL | 51 | 15 | 20 | 35 | 64 | 5 | 5 | 0 | 5 | 8 |
| 2006-2007 | HC Liberec | ČEL | 50 | 10 | 12 | 22 | 30 | 12 | 1 | 0 | 1 | 10 |
| 2007–2008 | HC Liberec | ČEL | 35 | 8 | 2 | 10 | 16 | 11 | 2 | 2 | 4 | 12 |
| 2008–2009 | HC Liberec | ČEL | 45 | 9 | 14 | 23 | 65 | 3 | 0 | 0 | 0 | 4 |
| 2009–2010 | KLH Jindřichův Hradec | Tšekki III | 4 | 2 | 4 | 6 | 0 | - | - | - | - | - |
|  | HC Košice | SloEL | 35 | 6 | 11 | 17 | 20 | 9 | 3 | 1 | 4 | 14 |
| 2010–2011 | HDD Olimpija Ljubljana | EBEL | 53 | 22 | 31 | 53 | 60 | 4 | 1 | 0 | 1 | 2 |
|  | HDD Olimpija Ljubljana | Slovenia | 2 | 2 | 1 | 3 | 2 | 4 | 1 | 2 | 3 | 2 |
| 2011–2012 | HDD Olimpija Ljubljana | EBEL | 44 | 8 | 15 | 23 | 36 | 4 | 1 | 0 | 1 | 2 |
| 2012–2013 | SG Pontebba | Serie A | 30 | 11 | 15 | 26 | 16 | - | - | - | - | - |
|  | KLH Jindrichuv Hradec | Tšekki III | 4 | 3 | 1 | 4 | 2 | - | - | - | - | - |
| 2013–2014 | HC České Budějovice | Tšekki II | 51 | 10 | 15 | 25 | 48 | - | - | - | - | - |
| 2014–2015 | HC Slavoj Žirovnice | Tšekki IV | 18 | 14 | 22 | 36 | 66 | - | - | - | - | - |
| 8 kautta | yhteensä | ČEL | 207 | 43 | 50 | 93 | 181 | 33 | 8 | 2 | 10 | 36 |
| 2 kautta | yhteensä | EBEL | 97 | 30 | 46 | 76 | 96 | 8 | 2 | 0 | 2 | 4 |
| 3 kautta | yhteensä | SM-liiga | 107 | 30 | 41 | 71 | 112 | - | - | - | - | - |
| 1 kausi | yhteensä | Elitserien | 10 | 2 | 1 | 3 | 4 | - | - | - | - | - |
| 1 kausi | yhteensä | SloEL | 35 | 6 | 11 | 17 | 20 | 9 | 3 | 1 | 4 | 14 |

Lähteet
-------

* Petr Šachl The Internet Hockey Databasessa (englanniksi)
* Petr Šachl Eurohockey-sivustolla (englanniksi)
* Petr Šachl *Elite Prospects*. Everysport Media Group AB.  (englanniksi)
* Petr Šachl Jatkoaika.comissa (Internet Archive)

### Viitteet

1. ↑  Jatkoaika.com
2. 1 2 3 4 5 6 7  EliteProspects
3. ↑  HockeyDB
4. ↑  Ässät sai pakkansa valmiiksi  19.7.2002. Jatkoaika.com. Viitattu 21.10.2010.
5. ↑  Aro, Mikkomatti: Ässien aattotunnelmat  16.9.2002. Jatkoaika.com. Viitattu 21.10.2010.
6. ↑  Petr Sachl palasi kotiin  27.12.2002. Jatkoaika.com. Viitattu 21.10.2010.
7. ↑  Petr Sachl SaiPaan, Bruun jatkaa (päivitetty)  15.5.2003. Jatkoaika.com. Viitattu 21.10.2010.
8. ↑  Sachl ja Kokko jatkavat SaiPassa, Kaartinen ulos  15.1.2004. Jatkoaika.com. Viitattu 21.10.2010.
9. ↑  Petr Sachl jättää SaiPan  28.1.2005. Jatkoaika.com. Viitattu 21.10.2010.
10. ↑  Do Košíc prichádza český útočník Petr Šachl!  9.10.2009. HC KOŠICE.  Arkistoitu 13.2.2010. Viitattu 21.10.2010. (slovakiksi)
11. ↑  Slovaški prvak zadnja okrepitev v napadu  30.7.2010. Olimpija. Viitattu 21.10.2010. (sloveeniksi)
12. ↑  Petr Šachl podaljšal pogodbo  2.7.2011. Olimpija. Viitattu 29.3.2012. (sloveeniksi)